Document ID: 32005R0551

KOMISSION ASETUS (EY) N:o 551/2005,
annettu 11 päivänä huhtikuuta 2005,
asetuksen (EY) N:o 416/2004 mukaisen tomaateista Tšekissä, Unkarissa, Maltassa, Puolassa ja Slovakiassa maksettavan lisämäärän vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 41 artiklan ensimmäisen kohdan,
ottaa huomioon neuvoston asetuksen (EY) N:o 2201/96 ja asetuksen (EY) N:o 1535/2003 soveltamista koskevista siirtymätoimenpiteistä Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymisen vuoksi 5 päivänä maaliskuuta 2004 annetun komission asetuksen (EY) N:o 416/2004 (1) ja erityisesti sen 3 artiklan 2 kohdan,
sekä katsoo seuraavaa:
(1)
Markkinointivuoden 2004/2005 tukihakemuksien kattamat tomaattimäärät, jotka on ilmoitettu neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tukijärjestelmän osalta 29 päivänä elokuuta 2003 annetun komission asetuksen (EY) N:o 1535/2003 (2) 39 artiklan 2 kohdan mukaisesti, ylittävät yhteisön kynnyksen 1,5 prosentilla. Sen vuoksi niissä Euroopan unioniin 1 päivänä toukokuuta 2004 liittyneissä jäsenvaltioissa, jotka eivät ole ylittäneet kansallista kynnystään tai joissa ylitys on ollut vähemmän kuin 25 prosenttia, on maksettava lisämaksu markkinointivuoden 2004/2005 aikana.
(2)
Kansalliset jalostuskynnykset eivät ole ylittyneet markkinointivuonna 2004/2005 Tšekissä, Unkarissa, Maltassa, Puolassa eivätkä Slovakiassa. Sen vuoksi 8,62 euron suuruinen lisätuki tonnilta olisi näissä maissa maksettava kokonaisuudessaan.
(3)
Kyproksen tuottajat eivät ole jättäneet markkinointivuoden 2004/2005 osalta lainkaan jalostettaviksi tarkoitettuja tomaatteja koskevia tukihakemuksia. Sen vuoksi Kyproksessa ei pitäisi maksaa lisätukea markkinointivuonna 2004/2005,
ON ANTANUT TÄMÄN ASETUKSEN:
1 artikla
Maksetaan jalostettaviksi tarkoitettujen tomaattien osalta asetuksen (EY) N:o 416/2004 3 artiklan 2 kohdassa tarkoitettu 8,62 euron suuruinen lisämäärä tonnilta markkinointivuoden 2004/2005 aikana Tšekissä, Unkarissa, Maltassa, Puolassa ja Slovakiassa.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä huhtikuuta 2005.

Labels: 18
17
6